Cu puțin timp înainte să înceapă turneul final al EURO 2024, cel mai scump jucător al lumii, francezul Kylian Mbappe, a avut parte de o mare surpriză. Și-a cunoscut sosia și a recunoscut că acest Kylian Mbappe pare mai reușit decât el însuși.
Fostul star al lui PSG, ajuns la Real Madrid după încheierea contractului cu campioana Franței, s-a distrat copios în compania sosiei sale pe care a și mângâiat-o de câteva ori fără ca aceasta să aibă vreo reacție.
Nimeni nu a fost deranjat de gesturile lui Kylian fiindcă sosia sa este din ceară care va pleca puțin mai devreme decât naționala Franței la Berlin. Acolo, va avea un loc de cinste în varianta germană a celebrei locații engleze Muzeul Tussaud.
“Arată mai mult a Kylian decât mine”, a glumit atacantul înainte de a vorbi în engleză despre procesul de producere al „fratelui” cât și despre dorința de a câștiga Campionatul European din această vară. “Este o modalitate de a mă conecta cu oamenii, chiar şi atunci când sunt plecat”, a continuat el.
Parizianul se află, absolut firesc, pe lista selecționerului „Cocoșilor Galici”, Didier Deschamps, el strângând deja 77 de selecții și 46 de goluri în prima reprezentativă. Cu echipa națională a Franței, atacantul are deja două finale de Campionat Mondial, dintre care una câștigată și una pierdută la penalty-uri în fața Argentinei.